[pic] | EUROOPA ÜHENDUSTE KOMISJON |

Brüssel 12.1.2009

KOM(2008) 913 lõplik

2007/0097 (COD)

KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb

Euroopa Parlamendi ja nõukogu määruse (bussiteenuste turule juurdepääsu käsitlevate ühiseeskirjade kohta (uuesti sõnastatud)) vastuvõtmist

2007/0097 (COD)

KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb

Euroopa Parlamendi ja nõukogu määruse (bussiteenuste turule juurdepääsu käsitlevate ühiseeskirjade kohta (uuesti sõnastatud)) vastuvõtmist

1. TAUST

Euroopa Parlamendile ja nõukogule ettepaneku edastamise kuupäev (dokument KOM(2007) 264 (lõplik) – 2007/0097 COD): | 23. mai 2007. |

Euroopa Majandus- ja Sotsiaalkomitee arvamuse kuupäev: | 26. september 2007. |

Euroopa Parlamendi arvamuse kuupäev, esimene lugemine: | 5. juuni 2008. |

Muudetud ettepaneku edastamise kuupäev: | 13. juuni 2008. |

Ühise seisukoha vastuvõtmise kuupäev: | 9.1.2009 |

2. KOMISJONI ETTEPANEKU EESMÄRK

Komisjoni poolt 23. mail 2007 vastu võetud ettepaneku eesmärk on kehtestada bussiteenuste turule juurdepääsu käsitlevad ühiseeskirjad. Ettepanekuga asendatakse kaks kehtivat määrust. Üks peamistest eesmärkidest on lihtsustada rahvusvahelisteks reisijate regulaarvedudeks lubade andmise korda.

3. KOMMENTAARID ÜHISE SEISUKOHA KOHTA

3.1. Üldised kommentaarid ühise seisukoha kohta

Ühises seisukohas lähtutakse üldiselt komisjoni ettepanekust ja sellesse on integreeritud mõned Euroopa Parlamendi esimesel lugemisel tehtud muudatusettepanekud. Ettepanek ei tekitanud vastuolulisi arutelusid ja paljud muudatused tekstis on tehnilised.

3.2. Komisjoni üksikasjalikud kommentaarid

Vastavalt parlamendi ettepanekule esimesel lugemisel (vt muudatusettepanekud 2, 3, 4, 8, 16, 20, 21, 22 ja 25) on ühisest seisukohast jäetud välja viited „korduvatele pisirikkumistele“. Komisjon nõustub sellise etapiviisilise lähenemisviisiga registrite puhul. Vastavalt parlamendis esimesel lugemisel tehtud ettepanekule on ühisest seisukohast jäetud välja viide tööajale kabotaaži puhul kehtivate kohustuslike eeskirjade osas (muudatusettepanek 14); komisjon nõustub kõnealuse ettepanekuga.

Parlamendi teisi muudatusettepanekuid ei võetud käesolevas ühises seisukohas arvesse. Selle põhjuseks on muu hulgas lühike ajavahemik esimese lugemise (5. juuni 2008) ja poliitilise kokkuleppe (13. juuni 2008) vahel.

Kõnealustest ühises seisukohas arvestamata jäetud muudatusettepanekutest oleks komisjon täielikult või põhimõtteliselt nõustunud nendega, mis käsitlevad taotlusmenetluse kestust (7), sõidulehti (11 ja 12) ning rahatrahvide määramise võimalust (17 ja 21). Samuti oleks komisjon põhimõtteliselt nõustunud muudatusettepanekutega, mis käsitlevad nn 12 päeva reegli taaskehtestamist sõidu- ja puhkeaega käsitlevates õigusaktides[1], kui muudatusettepanekud sõnastataks ümber nii, et ei seataks küsimärgi alla liiklusohutust.

Ühisesse seisukohta ei ole lisatud ka järgmisi muudatusettepanekuid, millega komisjon ei nõustunud või ei nõustunud pakutud sõnastuses:

- reisijate rahvusvaheliste regulaarvedude eri liikide eristamist käsitleva sätte lisamine (muudatusettepanek 6);

- sellise võimaluse väljajätmine, mille kohaselt võiks liikmesriik teenuse loa peatada või kehtetuks tunnistada, kui asjaomane teenus mõjutab oluliselt avaliku teenindamise lepingu elujõulisust (muudatusettepanek 9);

- kohalike ekskursioonide loa kohaldamisala laiendamine (muudatusettepanek 13);

- viide töötajate lähetamise direktiivile kabotaaži suhtes kohaldatavate eeskirjade osas (muudatusettepanek 15).

Ühise seisukohaga lisatud uued elemendid käsitlevad eelkõige järgmist:

- rahvusvaheliste vedude määratluse lisamine (artikli 2 punkt aa);

- kabotaažvedude määratluse muudatus (artikli 2 punkt e);

- litsentsi kehtivusaeg (artikli 4 lõige 4);

- nõue, et liikmesriigid kehtestaksid mittediskrimineerivad kriteeriumid avaliku teenindamise lepingu elujõulisuse hindamiseks rahvusvaheliste regulaarveoteenuste jaoks loa andmise menetluse raames (artikli 8 lõike 4 punkt d);

- uus põhjus rahvusvaheliste regulaarveoteenuste jaoks luba mitte anda, nimelt juhul, kui tehakse kindlaks, et teenuse peamine eesmärk ei ole vedada reisijaid eri liikmesriikides asuvate punktide vahel (artikli 8 lõike 4 punkt e);

- turvaelementide lisamine litsentsile ja tõestatud koopiatele (I lisa).

4. JÄRELDUS

Nõukogu võttis oma ühise seisukoha vastu kvalifitseeritud häälteenamusega. Komisjon leiab, et kõnealuses ühises seisukohas kajastuvad tema ettepaneku peamised eesmärgid, ning toetab seega ühist seisukohta.

[1] Euroopa Parlamendi ja nõukogu määrus (EÜ) nr 561/2006, 15. märts 2006, mis käsitleb teatavate autovedusid käsitlevate sotsi[2]*HIXYZxyz{” • – ¦ ¶ · Ë Í 34¾ÂÇÈ |<

D

F

I

e

f

ì

í

‹

Ž

°

±

¶

à

á

‚

ƒ

Þ

ã

ÃÄ-jïäàÕÎàÎàÎÕÎÕÎÕàÎäàÇäÇäÇäÇÃÇäÇ¶ÇäÇ®aalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85; ELT L 102, 11.4.2006, lk 1.